CELEX: C2006/326/24
Language: da
Date: 2006-12-30 00:00:00
Title: Sag C-205/05: Domstolens dom (Anden Afdeling) af 9. november 2006 — Fabien Nemec mod Caisse régionale d'assurance maladie du Nord-Est (anmodning om præjudiciel afgørelse fra Tribunal des affaires de sécurité sociale de Longwy, Frankrig) (Social sikring af vandrende arbejdstagere — artikel 42 EF — forordning (EØF) nr. 1408/71 — artikel 58 — ydelse til asbestarbejdere — beregning af kontantydelser — afslag på at tage løn, der er oppebåret i en anden medlemsstat, i betragtning)

30.12.2006   
            
            
               DA
            
            
               Den Europæiske Unions Tidende
            
            
               C 326/12
            
         Domstolens dom (Anden Afdeling) af 9. november 2006 — Fabien Nemec mod Caisse régionale d'assurance maladie du Nord-Est (anmodning om præjudiciel afgørelse fra Tribunal des affaires de sécurité sociale de Longwy, Frankrig)
   (Sag C-205/05) (1)
   
   (Social sikring af vandrende arbejdstagere - artikel 42 EF - forordning (EØF) nr. 1408/71 - artikel 58 - ydelse til asbestarbejdere - beregning af kontantydelser - afslag på at tage løn, der er oppebåret i en anden medlemsstat, i betragtning)
   (2006/C 326/24)
   Processprog: fransk
   Den forelæggende ret
   Tribunal des affaires de sécurité sociale de Longwy
   Parter i hovedsagen
   
      Sagsøger: Fabien Nemec
   
      Sagsøgt: Caisse régionale d'assurance maladie du Nord-Est
   Sagens genstand
   Anmodning om præjudiciel afgørelse — Tribunal des affaires de sécurité sociale de Longwy — fortolkning af artikel 39 EF, af Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (EØS- og Schweiz-relevant tekst) (EUT L 166, s. 1), samt af artikel 15 i Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, som flytter inden for Fællesskabet (EFT L 74, s. 1) — manglende hensyntagen til løn modtaget på en anden medlemsstats geografiske område ved beregning af ydelsen til asbestarbejdere, når ikke denne løn har udløst bidrag til den nationale socialsikringsordning
   Konklusion
   Artikel 58, stk. 1, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, fortolket i overensstemmelse med den i artikel 42 EF fastsatte målsætning, kræver i en situation som den i hovedsagen omhandlede, at beregningen af »gennemsnitslønnen« som omhandlet i den første af disse to bestemmelser foretages således, at den løn, som den berørte med rimelighed ville have oppebåret, under hensyn til udviklingen af hans erhvervsmæssige karriere, hvis han var fortsat med at arbejde i den medlemsstat, som den kompetente myndighed henhører under, skal tages i betragtning.
   
      (1)  EUT C 182 af 23.7.2005.